title: Директива 2006/12/EО на Европейския парламент и на Съвета от 5 април 2006 година относно отпадъцитеТекст от значение за ЕИП.

text:
Важна правна забележка

|

32006L0012

Официален вестник n° L 114 , 27/04/2006 стр. 0009 - 0021

		20060405Директива 2006/12/EО на Европейския парламент и на Съветаот 5 април 2006 годинаотносно отпадъците(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175 от него,като взеха предвид предложението на Комисията,като взеха предвид становището на Европейския икономически и социален комитет [1],след консултации с Комитета на регионите,в съответствие с процедурата, предвидена в член 251 от Договора [2],като имат предвид, че:(1) Директива 75/442/ЕИО на Съвета от 15 юли 1975 г. относно отпадъците [3] е била съществено изменяна няколко пъти [4]. С оглед да се изяснят въпросите, следва да се извърши кодификация на въпросните разпоредби.(2) Основната цел на всички разпоредби, отнасящи се за управлението на отпадъците следва да бъде опазването на здравето на човека и на околната среда от вредните въздействия, причинени от събирането, транспортирането, третирането, складирането и изхвърлянето на отпадъци.(3) Необходима е обща терминология и определение на отпадък с оглед подобряване на ефективността на управлението на отпадъците в Общността.(4) С известни изключения, ефективни и последователни правила за обезвреждането и оползотворяването на отпадъците следва да се прилагат към движимата собственост, която притежателят изхвърля или възнамерява да изхвърли.(5) Оползотворяването на отпадъците и употребата на възстановени материали като суровини следва да бъде насърчавано с оглед запазването на природните ресурси. Може да бъде необходимо да се приемат специфични правила за отпадъци, които могат да бъдат използвани повторно.(6) С оглед постигането на високо равнище на защита на околната среда, освен предприемането на отговорни действия за гарантиране на обезвреждането и оползотворяването на отпадъците, държавите-членки следва да предприемат мерки за ограничаване генерирането на отпадъци, и по-специално чрез насърчаването на чисти технологии и продукти, които могат да бъдат рециклирани и използвани повторно, като се вземат предвид съществуващите или потенциалните пазарни възможности за оползотворени отпадъци.(7) Освен това, несъответствията в законодателството на отделните държави-членки по отношение на обезвреждането и оползотворяването на отпадъците може да засегне качеството на околната среда и безпрепятственото функциониране на вътрешния пазар.(8) За Общността като цяло е важно да стане самодостатъчна по отношение на обезвреждането на отпадъците и е желателно държавите-членки поотделно да се стремят към такава самодостатъчност.(9) С оглед постигането на тези цели в държавите-членки следва да се разработят планове за управление на отпадъците.(10) Движенията на отпадъци следва да бъде намалени и държавите-членки могат да предприемат необходимите мерки за тази цел в своите планове за управление.(11) За да се гарантира високо равнище на защита и ефективен контрол, необходимо е да се предвиди разрешителен режим и инспектиране на предприятията, които извършват обезвреждане и оползотворяване на отпадъци.(12) При определени условия и ако те спазват изискванията за опазване на околната среда, някои предприятия, които преработват сами своите отпадъци или извършват оползотворяване на отпадъците, могат да бъдат освободени от изискванията за разрешително. Такива предприятия трябва да бъдат предмет на регистрация.(13) За да могат отпадъците да бъдат подложени на мониторинг от генерирането им до окончателното им обезвреждане, други предприятия, занимаващи се с отпадъци, като събирачи, превозвачи или брокери на отпадъци, също трябва да бъдат подложени на разрешителен режим или регистрация и подходящо инспектиране.(14) Това съотношение на разходите, които не са покрити от приходите от третирането на отпадъците, следва да се поемат в съответствие с принципа "замърсителят плаща".(15) Мерките, необходими за прилагането на настоящата директива, следва да се приемат в съответствие с Решение 1999/468/ЕО на Съвета от 28 юни 1999 г. относно установяване на реда и условията за упражняването на изпълнителните правомощия, предоставени на Комисията. [5](16) Настоящата директива следва да не засяга задълженията на държавите-членки, свързани с крайните срокове за транспониране на директивите, изброени в част Б на приложение III, в националното законодателство,ПРИЕХА НАСТОЯЩАТА ДИРЕКТИВА:Член 11. По смисъла на настоящата директива:а) "отпадък" означава всяко вещество или предмет от категориите, установени в приложение I, които притежателят изхвърля, възнамерява или се изисква да изхвърли;б) "производител" означава всяко лице, чиито дейности генерират отпадъци ("първоначален производител") и/или всяко лице, което осъществява предпреработка, смесване или други операции, водещи до промяна в естеството или състава на този отпадък;в) "притежател" означава производителят на отпадъци или физическото или юридическо лице, което ги притежава;г) "управление" означава събирането, транспортирането, оползотворяването и обезвреждането на отпадъци, включително надзора на такива операции, както и надзора на площадките за обезвреждане след закриването им;д) "обезвреждане" означава всяка от операциите, предвидени в приложение II А;е) "оползотворяване" означава всяка от операциите, предвидени в приложение II Б;ж) "събиране" означава прибирането, сортирането и/или смесването на отпадъци за целите на транспортирането.2. За целите на параграф 1, буква а) Комисията в съответствие с процедурата, предвидена в член 18, параграф 3, изготвя списък на отпадъците, принадлежащи към категориите, изброени в приложение I. Този списък се преразглежда периодично и, ако е необходимо се преразглежда в съответствие със същата процедура.Член 21. Следните се изключват от обхвата на настоящата директива:а) газови отпадъци, емитирани в атмосферата;б) когато те са вече обхванати от друго законодателство:i) радиоактивни отпадъци;ii) отпадъци, резултат от проучване, екстракция, третиране и складиране на минерални ресурси и дейността на каменни кариери;iii) животински трупове и следните земеделски отпадъци: фекална материя и други естествени, неопасни вещества, използвани в земеделието;iv) отпадъчни води, с изключение на отпадъците в течна форма;v) изведени от експлоатация експлозиви.2. Специфични правила за определени случаи или за допълването на настоящата директива, както и за управлението на определени категории отпадъци могат да бъдат установени с отделни директиви.Член 31. Държавите-членки предприемат необходими мерки за насърчаване:а) първо — предотвратяването или намаляването на генерирането на отпадъци и тяхната вредност, и по-специално чрез:i) разработването на чисти технологии, които са по-щадящи при употребата на природни ресурси;ii) техническото разработване и търгуване на продукти, проектирани да не допринасят, или най-малко да допринасят, поради естеството на своето произвеждане, употреба или обезвреждане за увеличаващото се количество или вредност на отпадъците и опасностите от замърсяване;iii) разработването на подходящи техники за окончателното обезвреждане на опасните вещества, съдържащи се в отпадъците, предназначени за оползотворяване;б) второ:i) оползотворяването на отпадъците чрез рециклиране, повторна употреба или възстановяване или чрез друг процес с оглед извличането на вторични суровини; илиii) използването на отпадъците като източник на енергия.2. Освен случаите, когато се прилага Директива 98/34/ЕО на Европейския парламент и на Съвета от 22 юни 1998 г. относно определянето на процедура за предоставянето на информация в областта на техническите стандарти и правила [6], държавите-членки информират Комисията за мерките, които възнамеряват да предприемат за постигането на целите, установени в параграф 1. Комисията информира другите държави-членки и Комитета, посочен в член 18, параграф 1 за тези мерки.Член 41. Държавите-членки предприемат необходимите мерки, за да гарантират отпадъците да бъдат оползотворени или обезвредени без да застрашават здравето на човека и без да се използват процеси или методи, които биха могли да навредят на околната среда, и по-специално:а) без риск за водата, въздуха или почвата или за растенията или животните;б) без да причиняват вреда чрез шум или миризми;в) без да засягат неблагоприятно околността или местата от особен интерес.2. Държавите-членки предприемат необходимите мерки за забраната на изоставянето, изхвърлянето или неконтролираното обезвреждане на отпадъци.Член 51. В сътрудничество с други държави-членки, държавите-членки предприемат необходими мерки, където това е необходимо или препоръчително, за създаването на интегрирана и адекватна мрежа от инсталации за обезвреждане, като вземат предвид най-добрата налична технология, която не предполага прекомерни разходи. Мрежата трябва да позволява на Общността като цяло да стане самодостатъчна по отношение на обезвреждането на отпадъците, както и държавите-членки поотделно да се придвижат към тази цел, като се вземат предвид географските обстоятелства или необходимостта от специализирани инсталации за определени видове отпадъци.2. Мрежата, посочена в параграф 1, трябва да позволява отпадъците да бъдат обезвреждани в една от най-близките подходящи инсталации, чрез най-подходящите методи и технологии с оглед осигуряването на високо равнище на защита на околната среда и общественото здраве.Член 6Държавите-членки създават или назначават компетентен орган или органи, които да са отговорни за прилагането на настоящата директива.Член 71. С оглед постигането на целите, предвидени в членове 3, 4 и 5, компетентният орган или органи, предвидени в член 6, възможно най-рано следва за изготвят един или повече планове за управление на отпадъците. Такива планове трябва да се отнасят по-специално до:а) вида, количеството и произхода на отпадъците, които трябва да се оползотворяват или обезвреждат;б) общите технически изисквания;в) специфични договорености за определени отпадъци;г) подходящи места или инсталации за обезвреждане.2. Плановете, посочени в параграф 1, могат например да обхващат:а) физическите или юридическите лица, оправомощени да осъществяват управление на отпадъци;б) предвижданите разходи за операции по оползотворяване и обезвреждане;в) необходими мерки за насърчаване на рационализирането на събирането, сортирането и третирането на отпадъци.3. Държавите-членки си сътрудничат, когато е уместно, с други държави-членки и с Комисията за разработването на такива планове. Те нотифицират Комисията за това.4. Държавите-членки могат да предприемат необходимите мерки за предотвратяване на движения на отпадъци, които не съответстват на техните планове за управление. Те информират Комисията и държавите-членки за тези мерки.Член 8Държавите-членки предприемат необходимите мерки, за да гарантират, че всеки притежател на отпадъци:а) борави с тях чрез частен или публичен събирач на отпадъци или чрез предприятие, което осъществява операциите, изброени в приложение II А или II Б; илиб) оползотворява ги или ги обезврежда сам в съответствие с разпоредбите на настоящата директива.Член 91. За целите на прилагането на членове 4, 5 и 7, всеки орган или предприятие, което осъществява операциите, специфицирани в приложение II А следва да получи разрешително от компетентния орган, предвиден в член 6.Такова разрешително обхваща:а) видовете и количествата отпадъци;б) техническите изисквания;в) предпазните мерки, които трябва да бъдат предприети;г) площадка за обезвреждане;д) метода за третиране.2. Разрешителните могат да се предоставят за определен период от време, те могат да се подновяват, могат да съдържат условия и задължения или, ако възнамеряваният метод на обезвреждане е неприемлив от гледна точка на опазването на околната среда, те могат да бъдат отказани.Член 10За целите на прилагането на член 4, всеки орган или предприятие, което осъществява операциите, посочени в приложение II А получава разрешително.Член 111. Без да се засяга Директива 91/689/ЕИО на Съвета от 12 декември 1991 г. относно опасните отпадъци [7], следните могат да бъдат освободени от изискването за разрешително, предвидено в членове 9 и 10:а) органи или предприятия, които сами осъществяват обезвреждане на собствените си отпадъци на мястото на производство; иб) органи или предприятия, които осъществяват оползотворяване на отпадъци.2. Изключението, посочено в параграф 1, може да се прилага само:а) ако компетентните органи са приели общи правила за всеки вид дейност, като се определят видовете и количествата отпадъци и условията, при които въпросната дейност може да бъде освободена от изискването за разрешително; иб) ако видовете или количествата отпадъци и методите на обезвреждане или оползотворяване са такива, че условията, предвидени в член 4 са спазени.3. Органите или предприятията, посочени в параграф 1, се регистрират с компетентните органи.4. Държавите-членки информират Комисията за общите правила, приети съгласно параграф 2, буква а).Член 12Органите или предприятия, които събират или транспортират отпадъци на професионална основа, или които организират обезвреждането или оползотворяването на отпадъци от името на други (дилъри или брокери) се регистрират към компетентния орган, когато не подлежат на разрешителен режим.Член 13Органите или предприятия, които осъществяват операциите, предвидени в членове 9—12 са предмет на подходящо периодично инспектиране от компетентните органи.Член 141. Всички органи или предприятия, посочени в членове 9 и 10:а) поддържат архив за количеството, естеството, произхода и, когато е релевантно, дестинацията, честотата на събиране, начина на транспортиране и метода на третиране по отношение на отпадъците, посочени в приложение I и по отношение на операциите, посочени в приложение II А или II Б;б) при поискване, предоставят тази информация на компетентните органи, посочени в член 6.2. Държавите-членки могат също така да изискват производителите да спазват разпоредбите на параграф 1.Член 15В съответствие с принципа "замърсителят плаща" разходите за обезвреждане на отпадъците следва да бъдат понесени от:а) притежателя, който има отпадъци, които се обработват от събирач на отпадъци или от предприятие, както е предвидено в член 9; и/илиб) предишните притежатели или производителя на продукта от който са произлезли отпадъците.Член 16На интервали от три години държавите-членки изпращат на Комисията информация относно прилагането на настоящата директива. Информацията е под формата на секторен доклад, който трябва да покрива и другите директиви на Общността в тази област. Докладът се изготвя на основата на въпросник или схема, изготвени от Комисията в съответствие с процедурата, предвидена в член 18, параграф 2. Въпросникът или схемата се изпраща на държавите-членки шест месеца преди началото на периода, обхванат от доклада. Докладът до Комисията се представя в рамките на девет месеца след края на тригодишния период, който той обхваща.Комисията публикува доклад на Общността относно прилагането на директивата в рамките на девет месеца след получаване на докладите от държавите-членки.Член 17Измененията, необходими за адаптирането на приложенията към научния и техническия напредък се приемат в съответствие с процедурата, предвидена в член 18, параграф 3.Член 181. Комисията се подпомага от комитет.2. Когато се прави позоваване на настоящия параграф, се прилагат членове 4 и 7 от Решение 1999/468/ЕО, като се вземат предвид разпоредбите на член 8 от него.Периодът, посочен в член 4, параграф 3 от Решение 1999/468/ЕО, се определя на един месец.3. Когато се прави позоваване на настоящия параграф, се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.Периодът, установен в член 5, параграф 6 от Решение 1999/468/ЕО, се определя на три месеца.4. Комитетът приема свой процедурен правилник.Член 19Държавите-членки съобщават на Комисията текстовете на основните разпоредби на националното законодателство, които те приемат в областта, уредена с настоящата директива.Член 20Директива 75/442/ЕИО се отменя, без да се засягат задълженията на държавите-членки, свързани с крайните срокове за транспонирането ѝ в националното законодателство, предвидени в приложение III, част Б.Позоваванията на отменената директива се считат за направени за настоящата директива и следва да се отчитат в съответствие с таблицата на съответствието в приложение IV.Член 21Настоящата директива влиза сила на двадесетия ден след публикуването ѝ в Официален вестник Европейския съюз.Член 22Адресати на настоящата директива са държавите-членки.Съставено в Страсбург на 5 април 2006 година.За Европейския парламентПредседателJ. Borrell FontellesЗа СъветаПредседателH. Winkler[1] ОВ L 112, 30.4.2004 г., стр. 46.[2] Становище на Европейския парламент от 9 март 2004 г. (ОВ С 102 Е, 28.4.2004 г., стр. 106) и Решение на Съвета от 30 януари 2006 г.[3] ОВ L 194, 25.7.1975 г., стр. 39. Директива, последно изменена с Регламент (ЕО) № 1882/2003 г. на Европейския парламент и на Съвета (ОВ L 284, 31.10.2003 г., стр. 1).[4] Виж част А на приложение III.[5] ОВ L 184, 17.7.1999 г., стр. 23.[6] ОВ L 204, 21.7.1998 г., стр. 37. Директива, последно изменена с Акта за присъединяване от 2003 г.[7] ОВ L 377, 31.12.1991 г., стр. 20. Директива, последно изменена с Директива 94/31/ЕО (ОВ L 168, 2.7.1994 г., стр. 28).--------------------------------------------------20060405ПРИЛОЖЕНИЕ IКАТЕГОРИИ ОТПАДЪЦИQ1  Производствени или консумативни остатъци, които не са посочени по-долуQ2  Продукти, неотговарящи на съответните стандартиQ3  Продукти, чийто срок на годност е изтекълQ4  Материали, които са били разлети, разпилени, изгубени или са претърпели друга злополука, включително материали, оборудване и други, замърсени в резултат на злополукатаQ5  Материали, замърсени в резултат на планирани действия (напр. остатъци от почистващи операции, опаковъчни материали, контейнери и др.)Q6  Неизползваеми части (напр. употребени батерии, изхабени катализатори, и др.)Q7  Вещества, които вече не могат да се използват по предназначение (напр. замърсени киселини, замърсени разтвори, отработени охлаждащи соли и др.)Q8  Остатъци от промишлени дейности (напр. шлаки, утайки от дестилация и др.)Q9  Остатъци от пречиствателни дейности (напр. утайки от скрубери, прах от ръкавни филтри, отработени филтри и др.)Q10  Остатъци от режещи и полиращи машини (напр. стружки, нагари и др.)Q11  Остатъци от добива и обогатяването на суровини (напр. остатъци от минната промишленост, отпадъчни нефтопродукти и др.)Q12  Примесени с вредни вещества материали (напр. масла, замърсени с PCBs и др.)Q13  Всякакви материали, вещества или продукти, чиято употреба е забранена със законQ14  Продукти, за които притежателят не намира по-нататъшна употреба (напр. селскостопански, битови, канцеларски и търговски отпадъци и др.)Q15  Замърсени материали, вещества или продукти, получени в резултат на дейности по възстановяване на земната повърхностQ16  Всякакви материали, вещества или продукти, които не са включени в гореупоменатите категории.--------------------------------------------------20060405ПРИЛОЖЕНИЕ II AОПЕРАЦИИ ПО ОБЕЗВРЕЖДАНЕNB: Настоящото приложение е предназначено да изброи операциите по обезвреждане, така, както те съществуват на практика. В съответствие с член 4, отпадъците трябва да бъдат обезвредени без да се застрашава здравето на човека и без употребата на процеси или методи, които има вероятност да навредят на околната среда.D 1  Депониране, наземно или подземно (напр. депо за отпадъци и др.)D 2  Третиране на земната повърхност (напр. биоразграждане на течности или утайки в почви и др.)D 3  Дълбоко инжектиране (напр. инжектиране на изпомпваеми отпадъци в кладенци, солни находища или естествени хранилища и др.)D 4  Повърхностни заграждения (напр. съхраняване на течни отпадъци или утайки в изкопи, хвостохранилища, лагуни и др.)D 5  Специално проектирани депа (напр. депониране в отделни клетки, които са запечатани и изолирани помежду си и от околната среда и др.)D 6  Изхвърляне на отпадъци във водно тяло, с изключение на морета/океаниD 7  Изхвърляне на отпадъци в морета/океани, включително инжектиране под морското дъноD 8  Биологично третиране, което не е специфицирано на друго място в настоящото приложение, при което се образуват крайни съединения или смеси, които се изхвърлят по някоя от операциите, номерирани с D 1—D 7 и с D 9—D 12D 9  Физико-химично третиране, което не е специфицирано на друго място в настоящото приложение, при което се образуват крайни съединения или смеси, които се изхвърлят по някоя от операциите, номерирани с D 1—D 8 и с D 10—D 12 (напр. изпарение, сушене, калциниране и др.)D 10  Наземно изгарянеD 11  Изгаряне в мореD 12  Постоянно складиране (напр. поставяне на контейнери в мина и др.)D 13  Размесване или смесване преди подлагането на някоя от операциите, номерирани с D 1—D 12D 14  Препакетиране преди подлагането на някоя от операциите, номерирани с D 1—D 13D15  Съхраняване до извършване на някоя от операциите, номерирани с D 1—D 14 (с изключение на временно съхраняване до събирането им от място на образуване)--------------------------------------------------20060405ПРИЛОЖЕНИЕ II БОПЕРАЦИИ ПО ОПОЛЗОТВОРЯВАНЕNB: Настоящото приложение е предназначено да изброи операциите по оползотворяване, така, както те съществуват на практика. В съответствие с член 4, отпадъците трябва да се оползотворяват без да се застрашава здравето на човека и без употребата на процеси или методи, които има вероятност да увредят околната среда.R 1  Употреба главно като гориво или по друг начин за получаване на енергияR 2  Възстановяване/регенериране на разтворителиR 3  Рециклиране/възстановяване на органични вещества, които не са използвани като разтворители (включително компостиране и други процеси на биологично превръщане)R 4  Рециклиране/възстановяване на метали и метални съединенияR 5  Рециклиране/възстановяване на други неорганични материалиR 6  Регенериране на киселини или основиR 7  Възстановяване на компоненти, използвани за намаляване на замърсяванетоR 8  Възстановяване на компоненти от катализаториR 9  Повторно рафиниране на масла или друга повторна употреба на маслаR 10  Третиране на земната повърхност, благоприятстващо земеделието или подобряващо качествата на околната средаR 11  Употреба на отпадъци, получени от която и да е от операциите, номерирани с R 1—R 10R 12  Размяна на отпадъци с оглед подлагане на някоя от операциите, номерирани с R 1—R 11R 13  Съхраняване на отпадъци до извършване на някоя от операциите, номерирани с R 1—R 12 (с изключение на временно съхраняване до събирането им от мястото на образуване)--------------------------------------------------20060405ПРИЛОЖЕНИЕ IIIЧАСТ АОТМЕНЕНАТА ДИРЕКТИВА С ПОСЛЕДВАЩИТЕ Ѝ ИЗМЕНЕНИЯ(посочено в член 20)Директива 75/442/ЕИО на Съвета (ОВ L 194, 25.7.1975 г., стр. 39) | |Директива 91/156/ЕИО на Съвета (ОВ L 78, 26.3.1991 г., стр. 32) | |Директива 91/692/ЕИО на Съвета (ОВ L 377, 31.12.1991 г., стр. 48) | само по отношение позоваването на Директива 75/442/ЕИО в приложение VI |Решение 96/350/ЕО на Комисията (ОВ L 135, 6.6.1996 г., стр. 32) | |Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1) | приложение III, само точка 1 |ЧАСТ БСПИСЪК НА КРАЙНИТЕ СРОКОВЕ ЗА ТРАНСПОНИРАНЕ В НАЦИОНАЛНОТО ЗАКОНОДАТЕЛСТВО(посочено в член 20)Директива | Краен срок за транспониране |75/442/ЕИО | 17 юли 1977 г. |91/156/ЕИО | 1 април 1993 г. |91/692/ЕИО | 1 януари 1995 г. |--------------------------------------------------20060405ПРИЛОЖЕНИЕ IVТАБЛИЦА НА СЪОТВЕТСТВИЕТОДиректива 75/442/ЕИО | Настоящата директива |член 1, встъпителни думи | член 1, параграф 1, встъпително изречение |член 1, буква а), първа алинея | Член 1, параграф 1, буква а) |член 1, буква а), втора алинея | член 1, параграф 2 |член 1, букви б) — ж) | член 1, параграф 1, букви б)—ж) |член 2 | член 2 |член 3, параграф 1, встъпително изречение | член 3, параграф 1, встъпително изречение |член 3, параграф 1, буква а), встъпителна част | член 3, параграф 1, буква а), встъпително изречение |член 3, параграф 1, буква а) първо тире | член 3, параграф 1, буква а), i) |член 3, параграф 1, буква а), второ тире | член 3, параграф 1, буква а), ii) |член 3, параграф 1, буква а) трето тире | член 3, параграф 1, буква а), iii) |член 3, параграф 1, буква б) встъпително изречение | член 3, параграф 1, буква б), встъпително изречение |член 3, параграф 1, буква б), първо тире | член 3, параграф 1, буква б), i) |член 3, параграф 1, буква б), второ тире | член 3, параграф 1, буква б), ii) |член 3, параграф 2 | член 3, параграф 2 |член 4, първа алинея, встъпително изречение | член 4, параграф 1, встъпително изречение |член 4, първа алинея, първо тире | член 4, параграф 1, буква а) |член 4, първа алинея, второ тире | член 4, параграф 1, буква б) |член 4, първа алинея, трето тире | член 4, параграф 1, буква в) |член 4, втора алинея | член 4, параграф 2 |Член 5 | Член 5 |Член 6 | Член 6 |член 7, параграф 1, първа алинея, встъпително изречение | член 7, параграф 1, встъпително изречение |член 7, параграф 1, първа алинея, първо тире | член 7, параграф 1, буква а) |член 7, параграф 1, първа алинея, второ тире | член 7, параграф 1, буква б) |член 7, параграф 1, първа алинея, трето тире | член 7, параграф 1, буква в) |член 7, параграф 1, първа алинея, четвърто тире | член 7, параграф 1, буква г) |член 7, параграф 1, втора алинея, встъпително изречение | член 7, параграф 2, встъпително изречение |член 7, параграф 1, втора алинея, първо тире | член 7, параграф 2, буква а) |член 7, параграф 1, втора алинея, второ тире | член 7, параграф 2, буква б) |член 7, параграф 1, втора алинея, трето тире | член 7, параграф 2, буква в) |член 7, параграф 2 | член 7, параграф 3 |член 7, параграф 3 | член 7, параграф 4 |член 8, встъпително изречение | член 8, встъпително изречение |член 8, първо тире | член 8, буква а) |член 8, второ тире | член 8, буква б) |член 9, параграф 1, първа алинея | член 9 , параграф 1, първа алинея |член 9, параграф 1, втора алинея, встъпително изречение | член 9, параграф 1, втора алинея, встъпително изречение |член 9, параграф 1, втора алинея, първо тире | член 9, параграф 1, втора алинея, буква а) |член 9, параграф 1, втора алинея, второ тире | член 9, параграф 1, втора алинея, буква б) |член 9, параграф 1, втора алинея, трето тире | член 9, параграф 1, втора алинея, буква в) |член 9, параграф 1, втора алинея, четвърто тире | член 9, параграф 1, втора алинея, буква г) |член 9, параграф 1, втора алинея, пето тире | член 9, параграф 1, втора алинея, буква д) |член 9, параграф 2 | член 9, параграф 2 |член 10 | член 10 |член 11, параграф 1, първа алинея | член 11, параграф 1 |член 11, параграф 1, втора алинея, встъпително изречение | член 11, параграф 2, встъпително изречение |член 11, параграф 1, втора алинея, първо тире | член 11, параграф 2, буква а) |член 11, параграф 1, втора алинея, второ тире | член 11, параграф 2, буква б) |член 11, параграф 2 | член 11, параграф 3 |член 11, параграф 3 | член 11, параграф 4 |член 12 | член 12 |член 13 | член 13 |член 14, първа алинея, встъпително изречение | член 14, параграф 1, встъпително изречение |член 14, първа алинея, първо тире | член 14, параграф 1, буква а) |член 14, първа алинея, второ тире | член 14, параграф 1, буква б) |член 14, втора алинея | член 14, параграф 2 |член 15, встъпително изречение | член 15, встъпително изречение |член 15, първо тире | член 15, буква а) |член 15, второ тире | член 15, буква б) |член 16, първа алинея | член 16, първа алинея и член 18, параграф 2 |член 16, втора алинея | — |член 16, трета алинея | член 16, втора алинея |член 17 | член 17 |член 18, параграф 1 | член 18, параграф 1 |член 18, параграф 2 | член 18, параграф 3 |член 18, параграф 3 | член 18, параграф 4 |член 19 | — |член 20 | член 19 |— | член 20 |— | член 21 |член 21 | член 22 |приложение I | приложение I |приложение II А | приложение II А |приложение II Б | приложение II Б |— | приложение III |— | приложение IV |--------------------------------------------------


title: Директива на Съвета от 25 юни 1979 година за сближаване на законодателствата на държавите-членки относно защитните конструкции при преобръщане на селскостопанските или горските колесни трактори (статични изпитвания)

text:
Важна правна забележка

|

31979L0622

Официален вестник n° L 179 , 17/07/1979 стр. 0001 - 0030 специално финландско издание: глава 13 том 10 стр. 0010  специално гръцко издание: глава 13 том 8 стр. 0147  специално шведско издание: глава 13 том 10 стр. 0010  специално испанско издание: глава 13 том 10 стр. 0108  специално португалско издание глава 13 том 10 стр. 0108  специално чешко издание глава 13 том 005 стр. 317  - 346 специално испанско издание глава 13 том 005 стр. 317  - 346 специално унгарско издание глава 13 том 005 стр. 317  - 346 специално литвийско издание глава 13 том 005 стр. 317  - 346 LV.ES глава 13 том 005 стр. 317  - 346 MT.ES глава 13 том 005 стр. 317  - 346 PL.ES глава 13 том 005 стр. 317  - 346 SK.ES глава 13 том 005 стр. 317  - 346 специално словенско издание глава 13 том 005 стр. 317  - 346

		19790625Директива на Съветаот 25 юни 1979 годиназа сближаване на законодателствата на държавите-членки относно защитните конструкции при преобръщане на селскостопанските или горските колесни трактори (статични изпитвания)(79/622/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, които тракторите трябва да удовлетворяват по силата на националното законодателство, се отнасят, inter alia, за защитните конструкции при преобръщане, както и за тяхното закрепване към трактора;като има предвид, че тези изисквания са различни в различните държави-членки; като има предвид, че поради това е необходимо всички държави-членки да приемат едни и същи изисквания или в допълнение, или на мястото на съществуващото законодателство, в частност с оглед процедурата за типово одобрение на ЕИО, която е предмет на Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на селскостопанските или горските колесни трактори [3], да се прилага за всеки тип трактор;като има предвид, че съгласуваната процедура за типово одобрение на компонент на защитните конструкции при преобръщане, както и на тяхното закрепване към трактора, дава възможност на всяка държава-членка да следи за спазването на общите изисквания за конструкция и изпитвания и да уведомява останалите държави-членки за направените констатации, като изпраща копие от сертификата за типово одобрение за компонент, изготвен за всеки тип защитна конструкция при преобръщане, както и за нейното закрепване към трактора; като има предвид, че полагането на знак за типово одобрение на ЕИО за компонент върху всички устройства, произведени в съответствие с одобрения тип, премахва необходимостта от технически проверки на тези конструкции в останалите държави-членки;като има предвид, че общите изисквания за други елементи и характеристики на защитната конструкция при преобръщане, в частност по отношение на размерите, вратите, безопасните стъкла, предотвратяване на продължителното преобръщане в случай на преобръщане на трактора и защитата на пътниците ще бъдат приети впоследствие;като има предвид, че съгласуваните изисквания имат за основна цел да осигурят безопасността на движението по пътищата, както и безопасността на труда в цялата Общност; като има предвид, че за целта е необходимо, що се отнася до тракторите, предмет на настоящата директива, да се въведе задължението да бъдат оборудвани със защитна конструкция при преобръщане; като има предвид, че до определена дата тракторите, посочени в Директива 77/536/ЕИО на Съвета от 28 юни 1977 г. за сближаване на зако- нодателствата на държавите-членки относно защитните конструкции при преобръщане на селскостопански или горски колесни трактори [4], следва да бъдат оборудвани със защитни конструкции при преобръщане, отговарящи или на Директива 77/536/ЕИО, или на настоящата директива;като има предвид, че сближаването на националното законодателство относно тракторите включва взаимно признаване между държавите-членки на проверките, извършени от всяка една от тях, на базата на общите изисквания,ПРИЕ НАСТОЯЩАТА ДИРЕКТИВА:Член 11. Всяка държава-членка издава типово одобрение на ЕИО за компонент за всеки тип защитни конструкции при преобръщане и за тяхното закрепване към трактора, ако същите удовлетворяват изискванията по отношение на изработката и на изпитванията, съдържащи се в приложения I до V.2. Държавата-членка, издала типовото одобрение на ЕИО за компонент, предприема необходимите мерки за контрол, доколкото това е необходимо, и ако се налага, в сътрудничество с компетентните органи на останалите държави-членки, върху съответствието на произвежданите модели с одобрения тип. Този контрол се ограничава до извършването на случайни проверки.Член 2Държавите-членки предоставят на производителя на трактора или на производителя на защитната конструкция при преобръщане, както и на нейното закрепване към трактора, или на техните представители, знак за типово одобрение на ЕИО в съответствие с образеца, посочен в приложение VI, по отношение на всеки тип защитна конструкция при преобръщане, както и на нейното закрепване към трактора, който те одобряват съгласно член 1.Държавите-членки предприемат всички подходящи мерки, за да предотвратят използването на знаци, които могат да доведат до объркване между защитни конструкции при преобръщане, които са били типово одобрени като компоненти съгласно член 1, и други конструкции.Член 31. Никоя от държавите-членки не може да забрани пускането на пазара на защитни конструкции при преобръщане както и на тяхното закрепване към трактора, на основания, свързани с тяхната изработка, ако същите носят знака за типово одобрение на ЕИО за компонент.2. Независимо от това, държава-членка може да забрани пускането на пазара на защитни конструкции при преобръщане с нанесен върху тях знак за типово одобрение на ЕИО за компонент, ако същите показват систематично несъответствие с одобрения тип.Въпросната държава информира незабавно останалите държави-членки и Комисията за предприетите мерки, като посочва мотивите за своето решение.Член 4В срок до един месец, компетентните органи на всяка държава-членка изпращат до компетентните органи на останалите държави-членки копия от сертификатите за типово одобрение за компоненти, чийто образец се съдържа в приложение VII, съставени за всеки тип защитни конструкции при преобръщане, който те са одобрили или са отказали да одобрят.Член 51. Ако държавата-членка, издала типовото одобрение на ЕИО за компонент, констатира, че някои от защитни конструкции при преобръщане, както и тяхното закрепване към трактора, с нанесен върху тях един и същ знак за типово одобрение на ЕИО за компонент, не съответстват на одобрения от нея тип, тя предприема необходимите мерки, за да осигури привеждането на произвежданите модели в съответствие с одобрения тип. Компетентните органи на въпросната държава уведомяват компетентните органи на останалите държави-членки за предприетите мерки, които могат, при необходимост, когато е налице сериозно и повтарящо се несъответствие, да прераснат в отнемане на типовото одобрение на ЕИО за компонент. Посочените органи предприемат същите мерки, ако бъдат информирани от компетентните органи на друга държава-членка за подобно несъответствие с одобрения тип.2. В срок до един месец компетентните органи на държавите-членки взаимно се информират за всяко отнемане на типово одобрение на ЕИО за компонент и мотивите за всяка такава мярка.Член 6Всяко решение за отказ или за отнемане на типово одобрение за компонент по отношение на защитни конструкции срещу преобръщане и тяхното закрепване към тракторите или за забрана за пускане на пазара или в употреба, взето по силата на разпоредбите, приети в изпълнение на настоящата директива, съдържа подробно изложение на мотивите. Това решение се нотифицира на заинтересованата страна, като се указват средствата за правна защита, с които тя разполага по силата на действащото законодателство в съответните държави-членки, и за сроковете, в които тези средствата за правна защита може да се упражнят.Член 7Никоя държава-членка не може да отказва да издаде типово одобрение на ЕИО или национално типово одобрение за трактор на основания, свързани със защитните конструкции при преобръщане, както и с тяхното закрепване към трактора, ако върху същите е нанесен знакът за типово одобрение на ЕИО за компонент, и ако са спазени изискванията на приложение VIII.Член 8Никоя държава-членка не може да отказва или да забранява продажбата, регистрацията, въвеждането в употреба или употребата на трактори на основания, свързани със защитните конструкции при преобръщане, както и с тяхното закрепване към трактора, ако върху същите е нанесен знакът за типово одобрение на ЕИО за компонент, и ако са удовлетворени изискванията на приложение VIII.Член 9Настоящата директива се прилага за тракторите, определени в член 1 от Директива 74/150/ЕИО, имащи следните характеристики:- просвет под задния мост не по-голям от 1000 мм;- фиксирана или регулируема колея на един от задвижващите мостове не по-малка от 1150 мм;- възможност за поставяне на многоточкова навесна система за съчленяване на машини и теглителна греда;- маса, по-голяма или равна на 800 кг, отговаряща на масата на трактор без товар, съгласно определението в точка 2.4 от приложение I към Директива 74/150/ЕИО, включително монтираната защитна конструкция в съответствие с настоящата директива и препоръчания от производителя максимален размер гуми.Член 10В рамките на процедурата по типово одобрение на ЕИО всеки трактор, посочен в член 9, трябва да е оборудван със защитна конструкция при преобръщане, която отговаря на предписанията в приложение I до IV.Въпреки това, тракторите, определени в член 9 от Директива 77/536/ЕИО, могат да са оборудвани в рамките на типовото одобрение на ЕИО със защитна конструкция при преобръщане, която отговаря на предписанията на приложение I до IV от посочената директива.Член 11Измененията, необходими за привеждане в съответствие с техническия прогрес на изискванията от приложенията към настоящата директива, се приемат съгласно процедурата по член 13 от Директива 74/150/ЕИО.Член 121. Държавите-членки въвеждат в сила разпоредбите, необходими за да се съобразят с настоящата директива, в срок до осемнадесет месеца, считано от датата на нотифицирането ѝ. Те незабавно информират Комисията за това.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 13Адресати на настоящата директива са държавите-членки.Съставено в Люксембург на 25 юни 1979 година.За СъветаПредседателJ. Le Theule[1] ОВ С 296, 11.12.1978 г., стр. 69.[2] ОВ C 128, 21.5.1979 г., стр. 18.[3] ОВ L 84, 28.3.1974 г., стр. 10.[4] ОВ L 220, 29. 8.1977 г., стр. 1.--------------------------------------------------19790625СПИСЪК НА ПРИЛОЖЕНИЯТАПРИЛОЖЕНИЕ I:ПРИЛОЖЕНИЕ II:ПРИЛОЖЕНИЕ III:ПРИЛОЖЕНИЕ IV:ПРИЛОЖЕНИЕ V:ПРИЛОЖЕНИЕ VI:ПРИЛОЖЕНИЕ VII:ПРИЛОЖЕНИЕ VIII:ПРИЛОЖЕНИЕ IХ:--------------------------------------------------19790625ПРИЛОЖЕНИЕ IУСЛОВИЯ ЗА ТИПОВО ОДОБРЕНИЕ НА ЕИО ЗА КОМПОНЕНТ1. ОПРЕДЕЛЕНИЕ1.1. "Защитна конструкция при преобръщане" (безопасна кабина или рама), по-долу наричана "защитна конструкция", са структурите, монтирани на трактор, чиято основна цел е да избегне или ограничи рисковете за водача, вследствие на преобръщане на трактора при нормалната му употреба.1.2. Структурите, посочени в точка 1.1, се характеризират с факта, че по време на предвидените в приложения II и III изпитвания те осигуряват свободно пространство вътре в тях с достатъчен обем, за да бъде защитен водачът.2. ОБЩИ СПЕЦИФИКАЦИИ2.1. Всички защитни конструкции, както и тяхното закрепване към трактора, трябва да са проектирани и изработени така, че да изпълняват основната цел, посочена в точка 1.2.2. Това условие се счита за изпълнено, ако изискванията на приложения II и III са спазени.3. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА КОМПОНЕНТ3.1. Заявлението за типово одобрение на ЕИО за компонент по отношение на якостните качества на защитните конструкции, както и тяхното закрепване към трактора, се подава от производителя на трактора или от производителя на защитната конструкция, или от съответните им представители.3.2. Заявлението за типово одобрение на ЕИО за компонент се придружава от посочените по-долу документи в три екземпляра и от следните подробности:- чертеж, с мащаб или с обозначение на размерите, на цялостното разположение на защитната конструкция. Този чертеж в частност трябва да показва подробно компонентите за монтиране,- снимки отстрани и отзад, показващи подробности по монтирането,- кратко описание на защитната конструкция, включващо типа конструкция, системите за монтиране към трактора и, при необходимост, детайлите на облицовката, начините на достъп и възможностите за евакуация, детайлите на вътрешната тапицерия и облицовка и конструктивните особености за предотвратяване на непрекъснатото люлеене на кабината и детайлите на системата за отопление и вентилация,- данни за материалите, използвани в структурните части, включително закрепващите скоби и фиксиращите болтове на защитната конструкция (виж приложение V).3.3. Представителен за типа трактор, за който е предназначена защитната конструкция, която трябва да бъде одобрена, се представя на техническата служба, отговаряща за изпитванията за типово одобрение за компонент. Този трактор е оборудван със защитната конструкция.3.4. Притежателят на типово одобрение на ЕИО за компонент може да поиска то да бъде разширено с други типове трактори. Компетентните органи, които са предоставили първоначалното типово одобрение на ЕИО за компонент, предоставят исканото разширение, ако одобрената защитна конструкция и типът или типовете трактори, за които е поискано разширение на първоначалното типово одобрение на ЕИО за компонент, отговарят на следните условия:- масата на свободен от баласт трактор, определена в точка 1.3 от приложение II, не превишава с повече от 5 % еталонната маса, използвана при изпитването,- начинът на закрепване и точките на закрепване към трактора са идентични,- компонентите като калници и предпазен кожух , които могат да служат за опора на защитната конструкция, са идентични,- местоположението и критичните размери на седалката вътре в защитната конструкция и относителните положения на защитната конструкция и на трактора трябва да са такива, че зоната на просвет да остане под защита на деформираната конструкция при провеждането на всички изпитвания.4. ОБОЗНАЧЕНИЯ4.1. Всяка защитна конструкция, съответстваща на одобрения тип, трябва да носи следните обозначения:4.1.1. търговска или производствена марка;4.1.2. знак за типово одобрение за компонент, съответстващ на образеца в приложение VI;4.1.3. сериен номер на защитната конструкция;4.1.4. марка и тип(ове) трактор(и), за които е предназначена защитната конструкция.4.2. Всички тези обозначения трябва да са дадени на табелка.4.3. Обозначенията да са положени по такъв начин, че да са видими, четливи и незаличими.--------------------------------------------------19790625ПРИЛОЖЕНИЕ IIУСЛОВИЯ ЗА ИЗПИТВАНИЯ НА ЯКОСТНИТЕ КАЧЕСТВА НА ЗАЩИТНИТЕ КОНСТРУКЦИИ И НА ТЯХНОТО ЗАКРЕПВАНЕ КЪМ ТРАКТОРА1. ОБЩИ ИЗИСКВАНИЯ1.1. Цел на изпитванетоПроведените с помощта на специални съоръжения изпитвания са предназначени да симулират натоварванията, на които е подложена защитната конструкция в случай на преобръщане на трактора. Тези изпитвания, описани в приложение III, трябва да дават възможност за наблюдаване на якостните качества на защитната конструкция и на нейното закрепване към трактора, както и на всички части на трактора, които предават силата при изпитването.1.2. Подготовка на изпитването1.2.1. Защитната конструкция трябва да съответства на спецификациите на серийното производство. Тя се закрепва в съответствие с посочения от производителя метод към един от тракторите, за които е проектирана. За изпитването не е необходим напълно комплектован трактор; въпреки това, защитната конструкция и частите на трактора за изпитване, към които тя се закрепва, трябва да представляват работно съоръжение, по-долу наричано "агрегат".1.2.2. Агрегатът трябва да бъде закрепен за изпитвателния стенд така, че под натоварване елементите, свързващи агрегата за изпитвателния стенд, да имат минимални деформации спрямо защитната конструкция. Методът на закрепване на агрегата към фундамента не трябва да променя якостните качества на агрегата.1.2.3. Агрегатът трябва да бъде подпрян и закрепен или изменен по такъв начин, че цялата енергия при изпитването да бъде погълната от защитната конструкция и неговите точки на закрепване към твърдите елементи на трактора.1.2.3.1. За да се спазят изискванията на точка 1.2.3, изменението трябва да блокира всяка система на окачване на трактора, за да е сигурно, че тя не абсорбира някаква част от енергията при изпитването.1.2.4. За изпитванията тракторът трябва да е оборудван с всички компоненти на серийното производство, които могат да повлияят на якостните качества на защитната конструкция, или които могат да са необходими за изпитването на якостните качества.Компонентите, които могли да предизвикат опасност в зоната на просвет, трябва също да са монтирани така, че да могат да бъдат изпитвани, за да се види дали изискванията на точка 4 са спазени.1.3. Маса на трактораЕталонната маса mt, използвана във формулите (виж приложение III) за изчисляване на енергиите и силата на смачкване, е най-малко тази, определена в точка 2.4 от приложение I към Директива 74/150/ЕИО на Съвета (тоест без допълнителните принадлежности, но включваща охладителната течност, маслата, горивото, инструментите и водача), плюс защитната конструкция и минус 75 кг.Не се включват допълнителни предни и задни тежести, баласта в гумите, монтираните инструменти и оборудване и всякакви специфични компоненти.2. АПАРАТУРА И ОБОРУДВАНЕ2.1. Изпитвания за хоризонтално натоварване (напречно и надлъжно)2.1.1. Материал, оборудване и средства за анкерно закрепване, подходящи за осигуряване на стабилно фиксиране на агрегата към фундамента, независимо от гумите, ако има такива.2.1.2. Средства за прилагане на хоризонтална сила върху защитната конструкция чрез твърда греда, както е показано на фигури 1 и 2 от приложение IV.2.1.2.1. Твърдата греда трябва да е с височина на лицевата част 150 мм.2.1.2.2. Трябва да се направи така, че натоварването да се разпредели равномерно според нормалата на посоката на натоварване надлъжно на греда, дължината на която е между 250 и 700 мм, и да има между тези граници дължина, кратна на 50 милиметра.2.1.2.3. Ръбовете на гредата, влизащи в контакт със защитната конструкция, трябва да са заоблени с максимален радиус 50 мм.2.1.2.4. Универсален шарнир или еквивалентно средство трябва да се монтира, за да се избегне натоварването да предизвика въртене или изместване на конструкцията в което и да е направление, различно от направлението на натоварване.2.1.2.5. Ако хоризонталната дължина на защитната конструкция, към която трябва да се приложи натоварването, не представлява права линия, перпендикулярна на направлението на натоварване, пространството се уплътнява така, че товарът да бъде разпределен по тази дължина.2.1.3. Оборудване, предназначено за измерване на погълнатата енергия от защитната конструкция и от твърдите части на трактора, към които е закрепено, например чрез измерване на приложената сила и преместването на нейната точка на прилагане според направлението на силата спрямо точка от шасито на трактора.2.1.4. Устройства, с оглед да се определи, че нито една част от защитната конструкция не е навлязла в зоната на просвет по време на изпитването. За целта може да се използва съоръжение, съответстващо на фигури 6а, 6б и 6в от приложение IV.2.2. Изпитване на натиск (преден и заден)2.2.1. Материал, оборудване и средства за анкерно закрепване, подходящи за осигуряване на стабилно фиксиране на трактора към фундамента, независимо от гумите.2.2.2. Устройства за прилагане на вертикална сила върху защитната конструкция, както е показано на фигура 3 от приложение IV, включително твърда смачкваща греда с ширина 250 мм.2.2.3. Оборудване, предназначено за измерване на приложената пълна вертикална сила.2.2.4. Устройства, с оглед определяне липсата на проникване на която и да е част на защитната конструкция в зоната на просвет по време на изпитването. За целта може да се използва съоръжение, съответстващо на фигури 6а, 6б и 6в от приложение IV.2.3. Допустими отклонения в измерванията2.3.1. Размери: ± 3 милиметра.2.3.2. Деформация: ±3 милиметра.2.3.3. Маса на трактора: ± 20 килограма.2.3.4. Натоварване и сила: ± 2 %.2.3.5. Направление на натоварването: отклонение от хоризонталното и вертикално направление, определени в приложение III:- в началото на изпитването, при нулево натоварване: ± 2 градуса,- по време на изпитването, под натоварване: 10 градуса над и 20 градуса под хоризонталата. Тези отклонения трябва да се придържат към минимално възможната стойност.3. ИЗПИТВАНИЯ3.1. Общи изисквания3.1.1. Последователност на изпитванията3.1.1.1. Последователността на изпитванията трябва да бъде следната:3.1.1.1.1. Надлъжно натоварване (приложение III, точка 1.2)За тракторите с минимум 50 % от масата върху задните колела, както е определена в точка 1.3, надлъжното натоварване се прилага отзад (случай 1). За всички останали трактори надлъжното натоварване се прилага отпред (случай 2).3.1.1.1.2. Първо изпитване на натискПървото изпитване на натиск се извършва в края на защитната конструкция, където е било проведено надлъжното натоварване, т.е.:- отзад в случай 1 (виж приложение III, точка 1.5),- отпред в случай 2 (виж приложение III, точка 1.6).3.1.1.1.3. Странично натоварване (виж приложение III, точка 1.3)3.1.1.1.4. Второ изпитване на натискВторото изпитване на натиск се извършва в края, противоположен на края на защитната конструкция, където е било проведено надлъжното натоварване, т.е.:- отпред в случай 1 (виж приложение III, точка 1.6),- отзад в случай 2 (виж приложение III, точка 1.5).3.1.1.1.5. Второ изпитване на надлъжно натоварване (виж приложение III, точка 1.7)Второто изпитване на натоварване се извършва върху трактори, снабдени с накланяща защитна конструкция, ако надлъжното натоварване (виж точка 3.1.1.1.1) не е било приложено в посоката на накланяне на защитната конструкция.3.1.1.2. Ако някоя част от закрепващото оборудване се премести или счупи по време на изпитването, същото трябва да се повтори.3.1.1.3. Не се разрешава извършване на поправки или регулировки по трактора или по защитната конструкция по време на изпитванията.3.1.2. Разстояние между колелатаКолелата се свалят или се регулират на колея, която изключва сблъскване със защитната конструкция по време на изпитванията.3.1.3. Отстраняване на компоненти, които не пораждат рискВсички компоненти на трактора и на защитната конструкция, които като цели възли представляват защита за водача, включително устройството за защита от метеорологичните фактори, се доставят с трактора за контрол.Защитната конструкция, подложена на изпитване, може да не е оборудвана с предни или задни прозорци от безопасно стъкло или от подобен материал, а също така и със сваляеми панели, прибори и принадлежности, които нямат отношение към якостните качества на конструкцията, и които не могат да създадат опасност в случай на преобръщане.3.1.4. Средства за измерванеЗащитната конструкция трябва да е оборудвана с необходимата апаратура за получаване на данните, необходими за построяване на графиката сила/деформация (виж фигура 4 от приложение IV). Сумарната и остатъчната деформация на защитната конструкция се измерват и записват на всеки етап от изпитването (виж фигура 5 от приложение IV).3.1.5. Направление на натоварванетоКогато седалката не е разположена в средната равнина на трактора и/или когато якостните качества на защитната конструкция са асиметрични, страничното натоварване се прилага от страната, която в повечето случаи навлиза в зоната на просвет по време на изпитванията (виж също приложение III, точка 1.3).4. УСЛОВИЯ ЗА ОДОБРЯВАНЕ4.1. Защитна конструкция, представена за типово одобрение на ЕИО за компонент, се счита за удовлетворяваща изискванията за якостните качества, ако след изпитванията отговаря на следните условия:4.1.1. Няма пукнатини и скъсвания, както е описано в точка 3.1 от приложение III.4.1.2. Защитната конструкция не е навлязла в никоя част от зоната на просвет, както е описана в точка 3.2 от приложение III, или постоянно е предпазвала тази зона на просвет по време на изпитванията, описани в точка 1.2, 1.3, 1.5 и 1.6, и, според случая, в точка 1.7 от приложение III.Ако е било проведено изпитване на свръхнатоварване, то силата, приложена на етапа, когато е погълната специфичната енергия, не трябва да е по-малка от 0,8 от максималната сила, получена едновременно при основното изпитване и при съответното изпитване на свръхнатоварване (виж фигура 4б и 4в от приложение IV).4.1.3. По време на изпитванията защитната конструкция не трябва да поставя никакви ограничения към конструкцията на седалката.4.2. Освен това не трябва да има никакъв елемент, който да представлява особена опасност, например за водача, недостатъчна облицовка на покрива и всички други места, където водачът рискува да си блъсне с главата.5. ПРОТОКОЛ ЗА ИЗПИТВАНЕТО5.1. Протоколът за изпитването се прикрепя към сертификата за типово одобрение на ЕИО за компонент, посочено в приложение VII. Образец на протокол е даден в приложение V. Протоколът трябва да включва:5.1.1. Общо описание на формата и на конструкцията на защитната конструкция (виж приложение V за задължителните размери), включително средства за нормално влизане, излизане и евакуация; елементи на отоплителната и вентилационната система и други възможни принадлежности, когато такива са налице и биха могли да засегнат зоната на просвет или да създадат опасност.5.1.2. Детайли на всякакви специфични конструктивни особености, като средства за предотвратяване на непрекъснатото люлеене на трактора.5.1.3. Кратко описание на всяка вътрешна облицовка.5.1.4. Обозначение на типа предно стъкло и използваното остъкляване, както и на всеки знак за типово одобрение на ЕИО за компонент или за друг прибавен знак.5.2. В случай на разширение на типово одобрение на ЕИО за компонент за други типове трактори протоколът трябва да съдържа точно позоваване на първоначалното типово одобрение на ЕИО за компонента и точните обозначения относно определените в точка 3.4 от приложение I изисквания.5.3. Протоколът трябва да позволява ясната идентификация на типа трактор (марка, тип и търговско наименование и т.н.), използван за изпитването, и типовете, за които е предназначена защитната конструкция.6. СИМВОЛИmt = еталонна маса на трактора (кг) съгласно определението в точка 1.3.D = деформация (в милиметри) на конструкцията в точката и по линията на натоварването.F = сила на статично натоварване (Н - нютони).Fmax = максимална сила на статично натоварване, получена по време на натоварването, (Н), с изключение на изпитването на свръхнатоварване.F' = сила на натоварване, съответствуваща на Е'i, (Н).F-D = графика сила/деформацияEis = вложена енергия за поглъщане по време на странично натоварване, (Дж) (джаули).Eil1 = вложена енергия за поглъщане по време на надлъжното натоварване, (Дж).Eil2 = вложена енергия за поглъщане по време на допълнителното надлъжно натоварване, (Дж).Fr = приложена отзад сила при изпитването на натиск, (Н).Ff = приложена отпред сила при изпитването на натиск, (Н).Ei = енергия на деформация, погълната от рамата. Зона, разположена под кривата F-D (виж фигура 4а от приложение IV), (Дж).E′i = енергия на деформация, погълната от рамата след допълнително натоварване при появата на скъсвания или пукнатини (виж фигури 4б и 4в от приложение IV), (Дж).Ea = енергия на деформация, погълната от рамата в точката на натоварване след премахване на товара. Зоната, обградена от кривата F-D (виж фигура 4б от приложение IV), (Дж).E′′i = енергия на деформация, погълната от рамата при изпитването на свръхнатоварване. Зоната, разположена под кривата F-D (виж фигура 4в от приложение IV), (Дж).--------------------------------------------------19790625ПРИЛОЖЕНИЕ IIIПРОЦЕДУРИ НА ИЗПИТВАНЕ1. ИЗПИТВАНИЯ НА ХОРИЗОНТАЛНО НАТОВАРВАНЕ И НА НАТИСК1.1. Общи условия за изпитванията на хоризонтално натоварване1.1.1. Натоварванията, прилагани към защитната конструкция, са разпределени посредством твърда греда, съобразена с изискванията на точка 2.1.2 от приложение II, разположена перпендикулярно на посоката на прилагане на натоварването; тази твърда греда може да е снабдена със средства, предотвратяващи страничното ѝ изместване. Скоростта на деформиране при натоварването не трябва да надхвърля 5 мм/сек. При прилагането на натоварването, за осигуряване на точността на измерванията, стойностите на F и D се записват едновременно при стъпка на нарастване на деформацията по-малка или равна на 15 мм. След като натоварването започне да се прилага, не трябва да бъде намалявано до приключване на изпитването; въпреки това, се разрешава да се прекъсне нарастването на товара, ако е необходимо, например, за записване на измерванията.1.1.2. Ако конструктивния елемент, към който се прилага натоварването има кривина, трябва да се спазват изискванията, предвидени в точка 2.1.2.5 от приложение II. Прилагането на натоварването, обаче, трябва да е съобразено с изискванията на точка 1.1.1 по-горе и точка 2.1.2 от приложение II.1.1.3. При липса на напречен конструктивен елемент в точката на прилагане на натоварването може да се използва за изпитването заместваща греда, която не променя якостните качества на защитната конструкция.1.1.4. Защитната конструкция се контролира визуално в края на всяко изпитване на натоварване и след премахването на товара. При поява на счупвания или пукнатини по време на натоварването трябва да се извърши изпитването на свръхнатоварване, уточнено в точка 1.4 по-долу, преди да се премине към следващото натоварване, съгласно последователността, посочена в точка 3.1.1.1 от приложение II.1.2. Надлъжно натоварване (виж фигура 2 от приложение IV)Натоварването се прилага хоризонтално, успоредно на средната вертикална равнина на трактора.То се прилага от същата страна на трактора като страничното натоварване.То се прилага върху най-горния напречен конструктивен елемент на защитната конструкция (т.е. тази част, която е най-вероятно да удари земята първа, в случай на преобръщане на трактора).Точката на прилагане на натоварването е разположена на една шеста от ширината на горната част на защитната конструкция в посока навътре от външния ъгъл. За ширина на защитната конструкция се взема разстоянието между две прави линии, успоредни на средната вертикална равнина на симетрия на трактора, и които допират най-външните части на защитната конструкция в хоризонталната равнина, допирателна към горната част на най-горните напречни елементи на конструкцията.Дължината на гредата не трябва да бъде по-малка от една трета от ширината на защитната конструкция (както е определена по-горе) и не по-голяма от този минимум плюс 49 мм.Надлъжното натоварване се прилага отзад или отпред, така както е уточнено в точка 3.1.1.1 от приложение II.Изпитването се спира, когато:а) енергията на деформация, погълната от защитната конструкция, е по-голяма или равна на изискваната за влагане енергия Еil1 (където Еil1 = 1.4 mt );б) конструкцията навлиза в свободната зона или я остави незащитена.1.3. Странично натоварване (виж фигура 1 от приложение IV)Натоварването се прилага хоризонтално под ъгъл 90° спрямо средната вертикална равнина на трактора. То се прилага към най-горната част на защитната конструкция на 300 мм пред референтната точка на седалката, като седалката е в крайно задно положение, съгласно определението в точка 2.3.1 по-долу. Ако защитната конструкция има странична издатина, която може да докосне земята първа при странично обръщане, то натоварването трябва да се приложи в тази точка.Дължината на гредата не трябва да надхвърля 700 мм; тя, обаче, трябва да е възможно най-дълга.Изпитването се спира, когато:а) енергията на деформация, погълната от защитната конструкция, е по-голяма или равна на изискваната за влагане енергия Еis (където Еis = 1.75 mt ); илиб) конструкцията навлиза в свободната зона или я оставя незащитена.1.4. Изпитване на свръхнатоварванеАко се получи счупване или пукнатина по време на изпитване на хоризонтално натоварване, извършвано съгласно предвидените в точка 1.2 и 1.3 условия, но не и в точка 1.7, трябва да се проведе изпитване на свръхнатоварване.Това изискване не се прилага за счупвания и пукнатини, които не нарушават цялостта на защитната конструкция, например скъсвания и пукнатини по облицовката на скелета на защитната конструкция. Нарастването по дължина на съществуващо счупване или пукнатина, а също и възникването на ново счупване или пукнатина, се счита за получаване на скъсване или пукнатина по време на изпитването.Енергията, изисквана за изпитването на свръхнатоварване, трябва във всеки случай да е пропорционална на тази от предходното изпитване, както е посочено по-долу.Изпитването се спира, когато:Е′i = 1.20 Ei, където:Еi е Eil1, когато свръхнатоварването следва след надлъжно натоварване иЕi е Eis, когато свръхнатоварването следва след странично натоварване.Е′i е измерена като сума от площта, съдържаща се в графиката сила/деформация на първоначалното хоризонтално натоварване до точката на премахване на товара (Еа) и тоталната площ под графиката сила/деформация на изпитването на свръхнатоварване (E′i) (виж фигура 4в от приложение IV).В точката на поглъщане на енергията Е′i, силата F не трябва да е по-малка от 0,8 Fmax.Допълнителните счупвания или пукнатини и/или навлизане в зоната на просвет или липсата на защита на зоната на просвет вследствие на еластичната деформация се разрешават по време на изпитването на свръхнатоварване.1.5. Натиск по задната частГредата е поставена над най-горните задни елементи от конструкцията и резултантната сила на натиск да бъде разположена в референтната надлъжна вертикална равнина. Трябва да се приложи сила Ft = 20 mt.Когато задната част от покрива на защитната конструкция не може да издържи пълната сила на натиск, силата трябва да се прилага докато покривът се деформира така, че да съвпадне с равнината, свързваща горната част на защитната конструкция със задната част на трактора, способна да носи масата на трактора в случай на преобръщане. Силата след това се премахва и тракторът или натоварващата сила се позиционират отново, така, че гредата да е върху тази част от защитната конструкция, която ще може да поддържа напълно преобърнатия трактор. Тогава се прилага силата Fr.Силата Fr се прилага най-малко за пет секунди след видимото прекратяване на деформацията.Изпитването се спира, когато конструкцията наруши свободната зона или я остави незащитена.1.6. Натиск по предната частГредата трябва е поставена напречно на най-горните предни елементи от конструкцията и резултантната сила на натиск е разположена в средната надлъжна вертикална равнина. Прилага се сила Ft = 20 mt.В случаите когато предната част от покрива на защитната конструкция не издържа пълната сила на натиск, силата трябва да се прилага до момента, в който деформираната част от покрива съвпадне с равнината, свързваща горната част на защитната конструкция с предната част на трактора, способна да носи тежестта на трактора при преобръщане. Натоварването се премахва и тракторът или натоварващата сила се позиционират отново така, че гредата да се намира над точката от защитната конструкция, която ще може да поддържа напълно преобърнатия трактор. Тогава се прилага силата Ff.Силата Ff се прилага най-малко за пет секунди след видимото прекратяване на деформацията.Изпитването се спира, когато конструкцията навлезе в зоната на просвет или я остави незащитена.1.7. Второ надлъжно натоварванеНатоварването се прилага хоризонтално и успоредно на средната вертикална равнина на трактора.Второто надлъжно натоварване се прилага отзад или отпред, както е определено в точка 3.1.1.1 от приложение II.То трябва да се прилага в противоположна посока и в най-отдалечения ъгъл от надлъжното натоварване в точка 1.2.Точката на прилагане на товара трябва да бъде разположена на една шеста от ширината на горната част на защитната конструкция, измерена в посока навътре от външния ъгъл.За ширина на защитната конструкция трябва да бъде взето разстоянието между две прави линии, успоредни на средната вертикална равнина на трактора и допиращи най-външните части на защитната конструкция в хоризонталната равнина, допирателна към горната част на най-горните напречни елементи на конструкцията.Дължината на гредата не трябва да бъде по-малка от една трета от ширината на защитната конструкция (както е определена по-горе), нито с повече от 49 мм от този минимум.Изпитването се спира когато:а) енергията на деформация, погълната от защитната конструкция, е по-голяма или равна на изискваната за влагане енергия Еil2 (където Еil2 = 0.35 mt ); илиб) конструкцията наруши зоната на просвет или я остави незащитена.2. ЗОНА НА ПРОСВЕТ2.1. Зоната на просвет е дадена във фигура 6 от приложение IV и е определена спрямо референтната вертикална равнина, обикновено надлъжна на трактора и минаваща през референтната точка на седалката, описана в точка 2.3, и центъра на волана. Референтната равнина се счита, че се движи хоризонтално заедно със седалката и волана по време на прилагане на натоварването, но остава перпендикулярна на пода на трактора или на защитната конструкция при преобръщане, ако тя е монтирана към трактора през еластични тампони.В случай на регулируемо положение на волана, той трябва да е в нормалното си положение за седящ водач.2.2. Границите на зоната се определят от:2.2.1. вертикални равнини, разположени на 250 мм от двете страни на референтната равнина, и простиращи се над референтната точка на седалката на 300 мм;2.2.2. успоредни равнини, простиращи се от горния ръб на равнините, посочени в точка 2.2.1, до максимална височина от 900 мм над референтната точка на седалката и наклонени по такъв начин, че горният ръб на равнината от страната, по която е приложено страничното натоварване, е на не по-малко от 100 мм от референтната равнина;2.2.3. хоризонтална равнина, разположена на 900 мм над референтната точка на седалката;2.2.4. наклонена равнина, перпендикулярна на референтната равнина, и включваща точка, разположена на 900 мм над референтната точка на седалката, и най-задната точка на облегалката;2.2.5. повърхност, ако е нужно изкривена, с фамилия от прави линии перпендикулярни на референтната равнина, простираща се надолу от най-задната точка на седалката, и контактуваща с облегалката на седалката по цялата ѝ дължина;2.2.6. криволинейна повърхност с радиус 120 мм, перпендикулярна на референтната равнина, и допирателна към равнините, посочени в точки 2.2.3 и 2.2.4;2.2.7. криволинейна повърхност,с радиус 900 мм, перпендикулярна на референтната равнина, простираща се напред на 400 мм от равнината, посочена в точка 2.2.3, на която е допирателна в точка, разположена 150 мм напред от референтната точка на седалката;2.2.8. наклонена равнина, перпендикулярна на референтната равнина, която достига посочената в точка 2.2.7 повърхност в предния ѝ край и минава на 40 мм от волана. В случай на високо разположен волан, тази равнина се заменя с равнина, допирателна на посочената в точка 2.2.7 повърхност;2.2.9. вертикална равнина, перпендикулярна на референтната равнина и отстояща на 40 мм напред от волана;2.2.10. хоризонтална равнина, минаваща през референтната точка на седалката.2.3. Местоположение на седалката и на референтната точка на седалката2.3.1. Във връзка с определянето на зоната на просвет в точка 2.1 седалката се поставя в най-задното положение на хоризонталния диапазон на регулировка. Тя се поставя в най-горно положение на вертикалния диапазон на регулировка, когато това е независимо от хоризонталната регулировка.Референтната точка се получава с помощта на устройството, описано в приложение IV, фигури 7 и 8, като се симулира натоварването, създавано от седящ човек. Устройството се състои от плоча за седалката и плочи за облегалката. Долната плоча за облегалката е шарнирно свързана на нивото на хълбочните гребени (А) и лумбалните прешлени (В), като височината на шарнирната връзка (В) е регулируема.2.3.2. Референтната точка се определя като точка от средната надлъжната равнина на седалката, където се пресичат равнината, допирателна към долната част на облегалката, и хоризонтална равнина. Тази хоризонтална равнина пресича долната повърхност на плочата за седалката на 150 мм пред горепосочената допирателна.2.3.3. Когато седалката включва свободно окачена пружина на хода на окачването, независимо дали може или не може да се регулира в зависимост от теглото на водача, седалката трябва да бъде поставена в средното положение на този ход.Устройството се поставя върху седалката. След това се натоварва със сила от 550 Н в точка, намираща се на 50 мм пред шарнирната връзка (А), а двете плочи за облегалката трябва да се притиснат леко, за да се допрат до облегалката.2.3.4. Ако не е възможно да се определят ясно допирателните към всяка от зоните на облегалката (над и под лумбалната зона), трябва да се вземат следните мерки:2.3.4.1. когато не може да се определи ясно допирателната към долната зона, долната част от плочата за облегалката се притиска към облегалката вертикално;2.3.4.2. когато не може да се определи ясно допирателната към горната зона, шарнирната връзка (В) се установява на височина 230 мм над референтната точка на седалката при вертикална долна плоча за облегалката. След това, двете плочи за облегалката се притискат леко, за да се допрат до облегалката.3. ЗАДЪЛЖИТЕЛНИ ПРОВЕРКИ И ИЗМЕРВАНИЯ3.1. Счупвания и пукнатиниВсички конструктивни елементи, връзки, закрепващи скоби и части на трактора, които предават натоварващата сила, трябва да са без счупвания и пукнатини, доловими с просто око, освен в следните случаи, в които те са допустими:3.1.1. ако те не засягат целостта на защитната конструкция, например ако се намират в облицовъчен панел или в заваръчни шевове, или в точки за закрепването на облицовъчни панели;3.1.2. ако те са появят при последното изпитване на натиск (изпитване, описано в точка 1.5);3.1.3. при успешно проведено изпитване на свръхнатоварване след тяхното появяване;3.1.4. при появяването им по време на изпитване на свръхнатоварване.3.2. Зона на просветПо време на всяко изпитване защитната конструкция се проверява, дали някаква част от защитната конструкция не е навлязла в зоната на просвет около седалката на водача, съгласно определението в точка 2.1. Освен това, се преглежда защитната конструкция, за да се провери дали някаква част от зоната на просвет не е извън защитата на защитната конструкция. За тази цел се счита, че е извън защитата на защитната конструкция всяка част от зоната на просвет, която би влязла в контакт с хоризонталния терен, ако тракторът се е преобърнал към посоката, от която е било приложено натоварването. Приема се, че са използвани най-малкия размер гуми и най тясната регулировка на колеята, препоръчвани от производителя.3.3. Крайна остатъчна деформацияВ края на изпитванията се регистрира трайната деформация на защитната конструкция. За тази цел, преди започване на изпитването, се отбелязва положението на основните елементи на защитната конструкция спрямо референтната точка на седалката.--------------------------------------------------19790625ПРИЛОЖЕНИЕ IVФИГУРИФигура 1: | Точка на прилагане на страничното натоварване. |Фигура 2: | Точка на прилагане на надлъжното натоварване. |Фигура 3: | Примерно съоръжение за изпитване на натиск. |Фигура 4а: | Нормално натоварване (погълната енергия Еi ). |Фигура 4б: | Нормално натоварване (като във фигура 4a). |Фигура 4в: | Изпитване на свръхнатоварване. |Фигура 5: | Илюстрация на термините остатъчна, еластична и сумарна деформация. |Фигура 6а: | Страничен изглед на зоната на просвет. |Фигура 6б: | Преден/заден изглед на зоната на просвет. |Фигура 6в: | Изометричен изглед. |Фигура 7: | Устройство за определяне на референтната точка на седалката. |Фигура 8: | Метод за определяне на референтната точка на седалката. |+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++Фигура 4бНормално натоварване (като фигура 4a)Fmax.СилаКрайна енергияEaДеформация | Фигура 4вИзпитване на свръхнатоварванеF'Погълната енергияE0iДеформация |Пълната погълната енергия след изпитване на свръхнатоварване Е'i = Еа + Е''i+++++ TIFF ++++++++++ TIFF ++++++++++ TIFF ++++++++++ TIFF +++++Фигура 6бПреден/заден изглед на зоната на просветРазмери в милиметри | Фигура 6вИзометричен изглед |+++++ TIFF ++++++++++ TIFF +++++--------------------------------------------------19790625ПРИЛОЖЕНИЕ VОБРАЗЕЦПРОТОКОЛ ОТ ИЗПИТВАНИЯТА ЗА ТИПОВО ОДОБРЕНИЕ НА ЕИО ЗА КОМПОНЕНТ ПО ОТНОШЕНИЕ НА ЗАЩИТНА КОНСТРУКЦИЯ (БЕЗОПАСНА КАБИНА ИЛИ РАМА) ОТНОСНО НЕЙНАТА ЯКОСТНИТЕ КАЧЕСТВА, КАКТО И ЯКОСТНИТЕ КАЧЕСТВА НА НЕЙНОТО ЗАКРЕПВАНЕ КЪМ ТРАКТОРА(Статични изпитвания)+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------19790625ПРИЛОЖЕНИЕ VIМАРКИРОВКАЗнакът за типово одобрение на ЕИО за компонент се състои от правоъгълник, обграждащ буквата "е", следвана от отличителния номер или буквената група на държавата-членка, издала типовото одобрение за компонент:1 за Германия,2 за Франция,3 за Италия,4 за Нидерландия,6 за Белгия,11 за Обединеното кралство Великобритания,13 за Люксембург,18 за Дания,IRL за Ирландия.и от номера на типовото одобрение на ЕИО за компонент, който отговаря на номера на сертификата за типово одобрение на ЕИО за компонент, издаден за типа защитна конструкция по отношение на нейните якостни качества, както и якостните качества на нейното закрепване към трактора, поставен в близост до правоъгълника.+++++ TIFF +++++Защитната конструкция, носеща показания по-горе знак за типово одобрение на ЕИО за компонент, е защитна конструкция, за която е издадено типово одобрение на ЕИО за компонент в Германия (е1) под номер 1471.--------------------------------------------------19790625ПРИЛОЖЕНИЕ VIIОБРАЗЕЦСЕРТИФИКАТ ЗА ТИПОВО ОДОБРЕНИЕ НА ЕИО ЗА КОМПОНЕНТ+++++ TIFF +++++--------------------------------------------------19790625ПРИЛОЖЕНИЕ VIIIУСЛОВИЯ ЗА ТИПОВО ОДОБРЕНИЕ НА ЕИО1. Заявлението за типово одобрение на ЕИО за тип трактор по отношение на якостните качества на защитната конструкция и на нейното закрепване към трактора се подава от производителя на трактора или от неговия представител.2. На техническата служба, която отговаря за провеждане на изпитванията за типово одобрение, трябва да бъде предоставен трактор, представителен за типа за одобряване, на който са монтирани защитна конструкция, както и нейното закрепване, надлежно одобрени.3. Техническата служба, която отговаря за провеждането на изпитванията за типово одобрение, проверява дали одобреният тип защитна конструкция е предназначен за монтиране на типа трактор, за който е поискано типово одобрение. По-специално, тя проверява дали закрепването на защитната конструкция отговаря на това, което е било изпитвано по време на типовото одобрение на ЕИО за компонент.4. Притежателят на типово одобрение на ЕИО може да поиска то да бъде разширено за други типове защитни конструкции.5. Компетентните органи издават такова разширение при следните условия:5.1. новият тип защитна конструкция и нейното закрепване към трактора са били предмет на типово одобрение на ЕИО за компонент;5.2. той е конструиран за монтиране на типа трактор, за който е поискано разширение на типовото одобрение на ЕИО;5.3. закрепването на защитната конструкция към трактора отговаря на това, което е било изпитвано по време на типовото одобрение на ЕИО.6. Документ, съответстващ на образеца, даден в приложение IХ, се прилага към сертификата за типово одобрение на ЕИО, при всяко одобряване или разширение на одобрението, предоставено или отказано.7. Ако заявлението за типово одобрение на ЕИО за тип трактор е подадено по същото време, в което е подадено заявлението за типово одобрение на ЕИО за компонент за защитна конструкция, предназначена за монтиране на типа трактор, за който е поискано типовото одобрение на ЕИО, проверките, предвидени в точки 2 и 3, не се извършват.--------------------------------------------------19790625ПРИЛОЖЕНИЕ IХОБРАЗЕЦ+++++ TIFF +++++--------------------------------------------------